Paul Kerese mälestusmärk

pisi|351x351px|Paul Kerese mälestusmärk Pärnu mnt 44 aastal 2024
Paul Kerese mälestusmärk on Paul Kerese 85. sünniaastapäeva puhul rajatud monument Tallinnas Tõnismäel aadressil Pärnu mnt 44 // Tõnismägi 11a. Mälestusmärk loodi 1991. aastalTallinna Linnavalitsuse istungi protokoll, oktoober 2014..

Monument koosneb malelauda kujutavast hallikatest graniitplaatidest piirdega ja punaka graniitparketiga kaetud platvormist (mõõtudega u 12x12 meetrit ja kõrgusega u 80 cm) ning sellel paiknevatest malendeid meenutavatest Paul Kerese pronksbüstist roosakal sambakujulisel graniitpostamendil (kõrgus 342 cm), selle ees kasvavast elupuust (kõrgus u 4 m), mustast graniidist lihvitud vertikaalsest pronksautograafiga risttahukast (kõrgus 400 cm, laius 119 cm, sügavus 34 cm), hallikast maakivirahnust (pikkus u 2 m) ja roosakatest lihvitud graniitplokkidest horisontaalse risttahuka kujulisest pingist (pikkus 600, laius 50, kõrgus 60 cm).

Uusmodernistlikus stiilis skulptuuri autorid on skulptor Ekke Väli ning arhitektid Andres Siim ja Hanno Kreis.

Kuna mälestusmärk asus eramaal, tegid Tallinna linnavolikogu liikmed Jaak Juske ja Tarmo Kruusimäe 2015. aastal ettepaneku see teise asukohta ümber paigutada.Maja Kerese monumendiga ehk kompromisside summa Blogi Arhitektuuripolitsei. 31.07.2017. Linnavolikogu otsustas aga monumendi samale kohale jätta ja selle Paul Kerese 100. sünnipäevaks korda teha.Linn paneb Paul Kerese mälestusmärgi taas särama, Pealinn 09.02.2015.

Mälestusmärgi korrastamine tuli päevakorda hoopis Pärnu mnt 44/Tõnismägi 11a elamu- ja ärihoone ehitusega.  2017. aastal teisaldati mälestusmärgi osad ajutiselt uue hoone ehitussüvendi rajamiseks. 2018. aastal rekonstrueeriti mälestusmärk endisel kujul endisest asukohast paarikümne meetri kaugusel Pärnu maantee ääres ja selle ümber kujundati istumiskohtadega haljasala.Eesti male suurmeistri monument jääb Tõnismäele, Pealinn 21.07.2017.

Viited

Välislingid


Kategooria:Tallinna mälestusmärgid
Kategooria:Paul Keres